અમને અકસ્માતના સમાચાર મળતાં તરત જ અમે બા પાસે પહોંચી ગયા હતા એમ જણાવીને જમનાબહેનના પુત્ર સુનીલ બોહરાએ કહ્યં હતું કે ‘રાજાવાડી હૉસ્પિટલમાં ગુજરાતી નગરસેવક પ્રવીણ છેડા અમારી વહારે આવ્યા હતા. તેમણે બાને ઘાટકોપર (વેસ્ટ)માં રેલવે-સ્ટેશન સામે આવેલી હિન્દુ સભા હૉસ્પિટલમાં દાખલ કરાવી તેમની સારવાર શરૂ કરાવી દીધી હતી. બાને ડાબા પગમાં ફ્રૅક્ચર આવ્યું છે, પણ બા આ અકસ્માતથી ખૂબ જ ગભરાઈ ગયાં છે. અમે આ બાબતની પંતનગર પોલીસ-સ્ટેશનમાં ફરિયાદ નોંધાવી છે.’